Ilmus 2013 a. märtsikuu ReumaKiri!
Seoses muudatustega ReumaKirja toimetamises ja tegevmeeskonna otsusel, ilmuvad järgmised väljaanded kord kvartalis (esimene kvartaalne väljaanne ilmub 30. juunil 2013. a.)!
TELLI REUMAKIRI OMALE KOJU: http://reumaliit.ee/reumakirja-tellimusvorm
Eesti Patsiendi Esindusühingu poolt on valminud trükis "Patsiendi ABC"
Eesti Reumaliidu koostööpartner Eesti Patsiendi Esindusühing on koostanud „Patsiendi ABC“. Trükisesse on kogutud vastused patsiendi poolt sagedamini esitatavate küsimuste kohta, mis oli aluseks trükise koostamisel.
Väljavõte trükise sissejuhatusest:
Viimasel ajal on patsiendi õigused tõusnud Eestis üha enam avalikkuse tähelepanu keskpunkti. Nii ajakirjanduses kui ka patsientide seas kerkib järjest rohkem esile küsimusi, mis puudutavad tervishoiu- ja sotsiaalteenuste kättesaadavust, teenuste kvaliteeti, terviseandmeid või kaebuste esitamist.
Patsiendi ABC on koostatud eesmärgiga anda ülevaade sotsiaal- ja tervishoiuteenustest ning olulisematest patsiendi õigustest iga valdkonda eraldi käsitledes.
Kogumiku põhiosa on pühendatud kehtivatele seadustele ja määrustele ning soovituslikule Patsiendi Õiguste Hartale. Kokku võetud on informatsioon kuhu ja millal pöörduda, kui tekivad probleemid teenuste kättesaadavuse või kvaliteediga ja kuidas neid olukordi lahendada.
Lisaks eelnimetatule toome kogumikus välja olulisemad mõisted tervishoiusüsteemis ning viited seadusandlusele.
Trükis on loetav vajutades siia!
Liikumisaabits ja kummilint vaid 3 eurot!
"Liigeshaige liikumisaabitsat" ja kummilinti saab osta ja tellida koju Eesti Reumaliidu kontorist.Selleks tuleb meiega ühendust võtta elektronposti aadressi teel: firstname.lastname@example.org või helistada: +372 534 355 01. Aabitsa ja kummilindi hind kokku on 3 eurot (+saatekulud).
Luupuse õde vastab luupusehaigete küsimustele!
Ida-Tallinna Keskhaigla Magdaleena üksus alustab uue teenuse pakkumisega – nimelt hakkab tööle LUUPUSE ÕDE, kes vastab erinevates variantides (e-post, telefonivestlus, personaalne silmast-silma nõustamine) kõikvõimalikele küsimustele ja muredele, mis luupusehaigel tekkida võivad. Kui vajad abi või nõuandeid, kirjuta!
Kontaktandmed:
Kiie Semidor, e-post: email@example.com
Lisainfo Eesti Noorte Reumaliidu kodulehel: www.eestinoorterumaliit.com
Psühholoogiline individuaalnõustamine nüüd väga soodsalt!
Alates septembrist pakub MTÜ Minu Tasakaal psühholoogilist nõustamisteenust tavapärasest oluliselt soodsamatel tingimustel - kuni 90% soodustusega. Tänu Hasartmängumaksu Nõukogu toetusele on MTÜl Minu Tasakaal avanenud koostöös Eesti Reumaliiduga võimalus pakkuda reumahaigetele ja nende lähedastele psühholoogilist tuge. Peale erinevate loovteraapiliste grupitööde (vt info www.tasakaal.net) pakume nüüd ka individuaalset psühholoogilist nõustamist.
Meie nõustajad on toeks, kui soovitakse oma elu ja emotsioonidega paremini toime tulla, vabaneda haigusega seotud hirmudest, saada enesekindlamaks, õppida tundma ja kasutama oma sisemisi jõuallikaid ja/või ka oma haiget lähedast paremini mõista. Vastavalt vajadusele ja vastastikusele kokkuleppele kasutame nõustamisel ka loovteraapilisi (kunst, muusika, liikumine) tehnikaid. Oleme veendunud, et hingelise tasakaalu taastamine võib leevendada ka valu ja kehalisi vaevusi.
Nõustamine toimub Tallinnas, Toompuiestee 10, tuba 207. Tasu: 2.50 eurot/kord (tasumine sularahas kohapeal). Lisainfo saamiseks ja nõustamisele registreerumiseks palume ühendust võtta nõustajatega:
Üks nõustamistund kestab 45-60 minutit. Kordade arv oleneb individuaalsetest vajadustest.
Anneta Eesti Reumaliidu tegevuse heaks!
Swedbank'i annetuskeskkonnas, milles nüüd ka Eesti Reumaliit osaleb, saavad kõik head inimesed ja ettevõtted oma preemiapunkte meile annetada. Annetatud raha eest planeerime korraldada koolides teabepäevi terviseõpetuse tundides, et rääkida luu- ja liigesehaigustest jms. Soovijail on nüüd võimalik preemiapunktide eest soetada ERL võimlemisvihik koos kummilindiga! Võimlemisvihikus on välja toodud 20 praktilist harjutust, mida saab sooritada juuresoleva kummilindiga. Harjutuste eesmärk on vähendada valu, säilitada ning parandada kudede elastsust, lihasjõudu ja liigesliikuvust.
Anneta Eesti Reumaliidu tegevuse heaks!
Juunis neljandat sünnipäeva tähistav annetuskeskkond „Ma armastan aidata” www.swedbank.ee/armastanaidata on endiselt Eesti mastaabis suurim ja mõjusaim annetusi vahendav keskkond, ühendades juba praegu enam kui kümneid tuhandeid annetajaid. Nüüdsest on avatud uuendatud keskkond ning lisandunud on mitmeid olulisi võimalusi annetajatele ning organisatsioonidele.
Swedbanki toetustegevuse juhi Maarja Loorentsi sõnul on uuenenud veebikeskkond varasemast kasutajasõbralikum, mugavam ning funktsionaalsem. „Oleme teinud seal mitmeid olulisi muudatusi. Näiteks on tegevusvaldkondade põhisele jaotusele nüüdsest võimalik kasutada ka maakondlikku otsingut ning leida üles just sinu kodukohas tegutsevad algatused,“ märkis Loorents. „Usume, et see on inimestele tähtis, leidmaks üles endale nii emotsionaalselt kui piirkondlikult kõige südamelähedasemad projektid.“
Loorentsi sõnul võivad tihtipeale rahalisest abist veelgi olulisemaks osutuda inimeste oskused ja teadmised. „Seetõttu on annetuskeskkonnas nüüd iga organisatsiooni profiililehel välja toodud info, kas, millist ja millises mahus vabatahtlikku abi nad vajaksid. Samuti on profiilidel ülevaatlikud diagrammid selle kohta, kui palju on projektile annetanud eraisikud, milline summa on laekunud preemiapunktidest ning millise summaga on toetanud Swedbank,“ selgitas Loorents keskkonnas tehtud muudatusi.
„Tõestamaks, et annetamine ei eelda suuri summasid ning lõppkokkuvõttes loeb meie kõikide väike, kuid pikaajaline panus, uurisime annetuskeskkonnas olevatelt organisatsioonidelt, mida nad saaksid oma projekti raames 1-eurose püsiannetusega ära teha. Saadud andmete põhjal lõime Facebooki „Ma armastan aidata“ lehele 1-euro kalkulaatori, kus on võimalik valida annetatav summa ning periood ning vaadata, mida organisatsioonid selle rahaga konkreetselt saaksid korda saata. Usume, et kalkulaator on hea abivahend, mis annab annetajale kindluse, et tema annetus läheb mõne konkreetse tegevuse heaks ning et meie kõikide panus on oluline,“ lisas Loorents. Kalkulaator on annetuskeskkonnas nähtav alates neljapäevast, 7. juunist.
Nelja tegevusaasta jooksul on kliendid teinud annetusi kokku 217 390 euro eest, Swedbanki toetus organisatsioonidele on 255 900 eurot. Annetuskeskkonnas annetuste tegemine (nii ühekordsed kui ka püsiannetused) on teenustasuta. „Ma armastan aidata“ keskkonda pääseb Swedbanki internetipangast, või otselingi www.swedbank.ee/armastanaidata kaudu. Lisaks on leht kättesaadav Facebookis aadressil: www.facebook.com/armastanaidata
Vaata Eesti Reumaliidu galeriid!
Kodulehe töös hoidmist rahastab Kodanikuühiskonna Sihtkapital